Muistilista opettajalle etäopetuksen ja arvioinnin suunnitteluun perusopetuksessa

1. **Kertaa opetussuunnitelmasta arviointiluku sekä opettamiesi oppiaineiden vuosiluokkaistetut tavoitteet ja sisällöt**

Ovatko tavoitteet ja sisällöt kumulatiivisia (toistuvat joka vuosi) vai teemoittain eteneviä (käydään läpi vain kerran)?

* voit käyttää monipuolisia arviointimenetelmiä
* voit helpommin suunnitella yhteistyötä kollegoiden kanssa
* pystyt keventämään opetuksen sisältöjä ja keskittymään olennaiseen

1. **Käy läpi seuraavat kysymykset ja pohdi, kuinka ne toteutuvat omassa opetuksessasi**

**Luokanohjaajan tehtävät**

* Millä tavalla tuet oman luokkasi oppilaiden kasvua ja kehitystä ja ohjaat heidän oppimistaan?
* Kuinka pidät yhteyttä huoltajiin?
* Kuinka hoidat muut koulukohtaisesti sovitut luokanohjaajan tehtävät?

**Pedagogiset ratkaisut**

* Mitä oppimisympäristöjä käytät Wilman kautta tiedottamisen lisäksi?
* Mitä opetusvälineitä hyödynnät?
* Millaisia opetusmenetelmiä käytät?
* Kuinka suunnittelet työjärjestyksen?

Arvioinnin periaatteista erityisesti huomioitava

* tavoitteet ja kriteerit
* monipuoliset arviointimenetelmät
* vuorovaikutteisuus

**Arviointi**

*Formatiivinen arviointi*

* Kuinka annat oppilaalle oppimista edistävää palautetta?
* Miten vuorovaikutteisuus toteutuu?
* Millä tavalla huomioit oppilailta saatavan palautteen omassa opetuksessasi?

Vastaamalla näihin kysymyksiin saat itsellesi arviointisuunnitelman, jonka avulla voit perustella antamasi arvosanan.

*Summatiivinen arviointi*

* MITÄ arvioidaan eli opetuksen tavoitteet (mitä on tarkoitus oppia) ja arviointiperusteet
* MITEN arvioidaan eli arviointimenetelmät
* MILLOIN arvioidaan eli arvioinnin aikataulu
* Miten tiedotat oppilaita ja huoltajia arvioinnista?

Etäopetus mahdollistaa yhteisopettajuuden, monialaisten oppimiskokonaisuuksien järjestämisen, joustavat ryhmäjaot ja eriyttämisen uudella tavalla.

**Yhteistyö**

* Millä tavalla teet yhteistyötä lähi- ja/tai etäopettajan kanssa?
* Millä tavalla teet yhteistyötä erityisopettajan kanssa, jotta oppilas saa tarvitsemansa oppimisen tuen?
* Millä tavalla toteutuu yhteydenpito koteihin?

Osa oppilaista hyötyy etäopetuksesta. Muista myös ylöspäin eriyttäminen!

**Oppimisen tuki**

* Kuinka huolehdit, että oppilaat saavat tarvitsemaansa tukea?

**Hyödyllisiä linkkejä**

Joensuun Mediakeskus: Etäopetus poikkeustilanteessa <https://peda.net/joensuu/jm/etaopetuspoikkeustilanteissa>

Opetushallituksen tukimateriaali   
<https://www.oph.fi/fi/koulutus-ja-tutkinnot/opetustoimi-ja-koronavirus>

Joensuun seudun opetussuunnitelma  
<https://peda.net/opetussuunnitelma/ops2016/opetussuunnitelmat/jspo>

Perusopetuksen opetussuunnitelman perusteet   
<https://www.oph.fi/fi/koulutus-ja-tutkinnot/perusopetuksen-opetussuunnitelman-perusteet>